السقايين

السقايين

 كلمات الأغنية 
يهون الله يعوض الله ع السقايين دول شقيانين

متعفرتين م الكوبانيه

خواجاتها جونا ها يطفشونا ليه بيرازونا دي صنعة أبونا

ماتعبرونا يا خلايق

عملوها فينا طيب رضينا ما يلزقونا و يشغلونا

وينفعونا يا خوانا

اشمعنا يعني ياولوويني ياكلو الصينيه وياخدوا الماهيه

م الكوبانية علاولا

و ابن البلد دي يا خساره يطفح الدردي ما يتعدلشي يمكن ما يطولشي يتعشا طرشي يعوض الله

يعوض الله و يهون الله د احنا بنسير حسبه بتباشير

و شكوكنا كتير و اهيه ماشيه

يهون الله يعوض الله ع السقايين دول شقيانين

متعرفتين م الكوبانيه

خواجاتها جونا ها يطفشونا ليه بيرازونا دي صنعة أبونا

ماتعبرونا يا خلايق

دي شركه غلسه ميتها نجسه تلقاها حادقه وخضره وزرقه

وقال ايه رايقه دي لهجه

اخيه عليها بيحطو فيها كربونات و نبيت و فوسفات كبريت

وبودرة عفريت هاأوأو

يا بنت يا للي واقفه ع البهلي ماتندهي لي دي ميتي نيلي

إشربي و إدعيلي يعوض الله

روحي الوي بوزك فى وش جوزك خليه يطير و يجيب لك زير

و انزلي تكسير فى الحنفيه

يهون الله يعوض الله ع السقايين دول شقيانين

متعرفتين م الكوبانيه

خواجاتها جونا ها يطفشونا ليه بيرازونا دي صنعة أبونا

ماتعبرونا يا خلايق

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى